ഇളങ്ങുളം സര്വ്വീസ് സഹകരണ ബാങ്കിലും കോടികള് തിരിമറി നടന്നതായി റിപ്പോര്ട്ടുകള് കോട്ടയം: ഇളങ്ങുളം സര്വ്വീസ് സഹകരണ ബാങ്കില് കോടികള് തട്ടിയെടുത്ത പ്രതികള് രാഷ്ട്രീയ സ്വാധീനമുപയോഗിച്ച് തടിയൂരിയതായി ആരോപണം. ഇരുപത്തഞ്ചു വര്ഷങ്ങള്ക്ക് മുന്പ്, ഇന്നത്തെ മന്ത്രിയായ വി.എന് വാസവന്റെ സഹായത്തോടെ കേസ് അട്ടിമറിച്ചതായാണ് ആരോപണം. നിക്ഷേപര്ക്ക് പണം തിരികെ നല്കാന് കോട്ടയം ജില്ലാ സഹകരണ ബാങ്ക് നിന്നും ഇളംങ്ങുളം ബാങ്ക് കടമെടുത്ത പലിശയടക്കം 40 കോടി രൂപ ഇപ്പോഴും കിട്ടാക്കടമായി തുടരുകയാണ്. ഈടില്ലാ വായ്പ്പകള് നല്കിയും വ്യാജ ചെക്കുകള് നല്കിയും സാധാരണക്കാരുടെ നിക്ഷേപം തട്ടിയെടുത്ത ഭരണസമിതി അംഗങ്ങള് ആ പണം റിയല് എസ്റ്റേറ്റിലാണ് നിക്ഷേപിച്ചതെന്നും ചില മാധ്യമങ്ങള് റിപ്പോര്ട്ട് ചെയ്തിട്ടുണ്ട്. കോട്ടയത്തെ പേരെടുത്ത സഹകരണ സ്ഥാപനമായിരുന്നു ഇളങ്ങുളം സര്വീസ് സഹകരണ ബാങ്ക്. മലയോര കര്ഷകന് അധ്വാനത്തിന്റെ നീക്കിയിരിപ്പ് വളരെ വിശ്വാസത്തോടെ ഇളങ്ങുളം സഹകരണ ബാങ്കില് നിക്ഷേപിച്ചു. 30 വര്ഷമായി സി.പി.എം നിയന്ത്രിത സമിതിയായിരുന്നു ഇവിടെ ഭരണം നടത്തുന്നത്. വ്യാജ ഗുണ്ടിക വഴിയും ഈടില്ലാതെ തോന്നും പോലെ വായ്പകള് ഇഷ്ടക്കാര്ക്ക് നല്കിയും ഭരണ സമിതിയും അവരുടെ നേതാക്കളും കോടികള് ധൂര്ത്തടിച്ചു. പിന്നീട് ഭരണസമിതി പിരിച്ച് വിടുകയായിരുന്നു.The post ഇളങ്ങുളം സര്വ്വീസ് സഹകരണ ബാങ്കിലും കോടികള് തിരിമറി നടന്നതായി റിപ്പോര്ട്ടുകള് first appeared on MalayalamExpressOnline.